****

**ประกาศองค์การบริหารส่วนตำบลวังก์พง**

**เรื่อง การรับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งต่างสายงาน ในสายงานผู้ปฏิบัติจากสายงานที่เริ่มต้นจากระดับ 1 และระดับ 2 เป็นสายงานที่เริ่มต้นจากระดับ 3**

--------------------------------------------------------------------------

 ด้วยองค์การบริหารส่วนตำบลวังก์พง จะดำเนินการรับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งต่างสายงาน ในตำแหน่งที่เริ่มต้นจากระดับ 3 ตำแหน่ง เจ้าหน้าที่วิเคราะห์นโยบายและแผน ระดับ 3 - 5 ตำแหน่ง นักวิชาการประชาสัมพันธ์ ระดับ 3 - 5 และนักวิชาการจัดเก็บรายได้ ระดับ 3 - 5 รวม 3 อัตรา อาศัยอำนาจตามความในข้อ ๘๗ (๒) และ ข้อ ๙๑ แห่งประกาศคณะกรรมการพนักงานส่วนตำบลจังหวัดประจวบคีรีขันธ์ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ และที่แก้ไขเพิ่มเติม จึงประกาศรับสมัครสอบคัดเลือกพนักงานส่วนตำบล ดังนี้

 **๑. ตำแหน่งที่จะดำเนินการคัดเลือก**

 1.1 เจ้าหน้าที่วิเคราะห์นโยบายและแผน ระดับ 3 – 5 จำนวน 1 อัตรา

 1.2 นักวิชาการประชาสัมพันธ์ ระดับ 3 – 5 จำนวน 1 อัตรา

 1.3 นักวิชาการจัดเก็บรายได้ ระดับ 3 – 5 จำนวน 1 อัตรา

**๒. รายละเอียดตำแหน่ง**

 หน้าที่ความรับผิดชอบของตำแหน่งและลักษณะงานที่ปฏิบัติ (รายละเอียดตามผนวก ก.)

**3. คุณสมบัติของผู้มีสิทธิสมัครสอบคัดเลือก** ( รายละเอียดตามผนวก ข )

**๔. การสมัครสอบคัดเลือกและสถานที่รับสมัครสอบคัดเลือก**

 ให้ผู้ประสงค์เข้ารับการสอบคัดเลือกยื่นใบสมัครและเอกสารต่างๆ ด้วยตนเองในระหว่างวันที่ 13 กันยายน – 3 ตุลาคม ๒๕๕6 ณ สำนักงานปลัดองค์การบริหารส่วนตำบลวังก์พง อำเภอปราณบุรี จังหวัดประจวบคีรีขันธ์ ในวันและเวลาราชการ

**5. เอกสารและหลักฐานที่จะต้องยื่นพร้อมใบสมัคร**

๕.๑ใบสมัครสอบคัดเลือก ( เอกสารหมายเลข ๑ ท้ายประกาศ )

๕.๒แบบประเมินบุคคลเพื่อพิจารณาความเหมาะสมกับตำแหน่งเพื่อแต่งตั้งพนักงานส่วน

ตำบลให้ดำรงตำแหน่งที่ประสงค์จะสมัครสอบคัดเลือก ( เอกสารหมายเลข ๒ ท้ายประกาศ )

๕.๓หนังสือรับรองจากนายกองค์การบริหารส่วนตำบลต้นสังกัดอนุญาตให้สมัครสอบคัดเลือก

( เอกสารหมายเลข ๓ ท้ายประกาศ )

๕.๔รูปถ่ายเครื่องแบบพนักงานส่วนตำบลหน้าตรงไม่สวมหมวกและไม่สวมแว่นตาดำขนาด

 ๑ นิ้ว ( ถ่ายไม่เกิน ๑ ปี ) จำนวน ๓ รูป

๕.๕ ใบรับรองแพทย์ ( รับรองไว้ไม่เกิน ๑ เดือน ) จำนวน ๑ ฉบับ

๕.๖ สำเนาบัตรประวัติการรับราชการของผู้สมัครคัดเลือก จำนวน ๑ ชุด

๕.๗ สำเนาคุณวุฒิการศึกษาที่ตรงกับคุณสมบัติเฉพาะตำแหน่งที่สมัครสอบคัดเลือก จำนวน

 ๑ ฉบับ

/5.8 สำเนา.....

-2-

 ๕.๘ สำเนาบัตรประจำตัวพนักงานส่วนตำบล จำนวน ๑ ฉบับ

 ๕.๙ หลักฐานอื่นๆ เช่น การเปลี่ยนชื่อ – สกุล ( ถ้ามี )

 สำหรับการรับสมัครสอบคัดเลือกในครั้งนี้ ผู้สมัครสอบคัดเลือก ต้องตรวจสอบและรับรองตนเองว่า เป็นผู้มีคุณสมบัติเฉพาะตำแหน่งครบถ้วน ตรงตามประกาศรับสมัครสอบคัดเลือก หากภายหลังปรากฏว่าผู้สมัครสอบคัดเลือกรายใดมีคุณสมบัติดังกล่าวไม่ครบถ้วน จะถือว่าเป็นผู้ขาดคุณสมบัติในการสมัครเข้ารับการสอบคัดเลือก และไม่มีสิทธิได้รับการแต่งตั้งให้ดำรงตำแหน่งใดๆ

**6. ค่าธรรมเนียมการสมัคร**

 ผู้สมัครต้องเสียค่าธรรมเนียมในการสมัครสอบคัดเลือก ในอัตรา ๒๐๐ บาท (เมื่อสมัครแล้วค่าธรรมเนียมในการสมัครสอบจะไม่คืนไม่ว่ากรณีใด ๆ)

**7. ประกาศรายชื่อผู้มีสิทธิเข้ารับการคัดเลือก**

 องค์การบริหารส่วนตำบลวังก์พง จะประกาศรายชื่อผู้มีคุณสมบัติครบถ้วนตามหลักเกณฑ์และมีสิทธิเข้ารับการสอบคัดเลือก ในวันที่ 8 ตุลาคม ๒๕๕6 ณ ที่ทำการองค์การบริหารส่วนตำบลวังก์พง อำเภอปราณบุรี จังหวัดประจวบคีรีขันธ์ หรือ สอบถามได้ที่โทรศัพท์หมายเลข ๐–๓๒82–5560 หรือ www.wangpong.go.th

**8. วัน เวลา และสถานที่สอบคัดเลือก**

 กำหนดวันสอบคัดเลือกในวันที่ 16 ตุลาคม ๒๕๕6 ซึ่งคณะกรรมการดำเนินการสอบคัดเลือก จะประกาศกำหนดรายละเอียดวัน เวลา และสถานที่สอบข้อเขียน สัมภาษณ์ และระเบียบเกี่ยวกับการสอบในวันที่ 8 ตุลาคม ๒๕๕6 ณ ที่ทำการองค์การบริหารส่วนตำบลวังก์พง อำเภอปราณบุรี จังหวัดประจวบคีรีขันธ์ สอบถามได้ที่โทรศัพท์หมายเลข ๐ –๓๒82 – 5560 หรือ www.wangpong.go.th

**9. หลักสูตรเละวิธีการสอบคัดเลือก**

 หลักสูตรเละวิธีการสอบคัดเลือกแบ่งออกเป็น ๓ ภาค โดยมีคะแนนรวม ๓๐๐ คะแนน ประกอบด้วย

 ๙.๑ ภาคความรู้ความสามารถทั่วไป (ภาค ก.) คะแนนเต็ม ๑๐๐ คะแนน

 ทดสอบภาคความรู้ ความสามารถ และความคิดริเริ่มในการกำหนดและปรับปรุง นโยบาย แผนงาน ระบบงาน และการบริหารของส่วนราชการที่สังกัด และอื่น ๆ ที่จำเป็น สำหรับตำแหน่งตามแนวที่ระบุไว้ในมาตรฐานกำหนดตำแหน่ง โดยวิธีการสอบข้อเขียน

 ๙.๒ ภาคความรู้ความสามารถที่ใช้เฉพาะตำแหน่ง (ภาค ข.) คะแนนเต็ม ๑๐๐ คะแนน

 ทดสอบความรู้ความเข้าใจ หรือความคิดเห็นเกี่ยวกับงานในตำแหน่งนั้น โดยวิธีการสอบข้อเขียน

 ๙.๓ ภาคความเหมาะสมกับตำแหน่ง (ภาค ค.) คะแนนเต็ม ๑๐๐ คะแนน

 ทดสอบโดยประเมินบุคคลเพื่อพิจารณาความเหมาะสมกับตำแหน่งในด้านต่าง ๆ ตามที่กำหนดในแบบประเมินเพื่อพิจารณาความเหมาะสมกับตำแหน่ง โดยวิธีการสัมภาษณ์ สำหรับรายละเอียดระเบียบการสอบ วิธีการ คณะกรรมการดำเนินการสอบคัดเลือกจะกำหนดและประกาศให้ทราบต่อไป

/10.เกณฑ์....

-3-

**10. เกณฑ์การตัดสิน**

 ผู้ที่ได้รับการคัดเลือกจะต้องสอบตามหลักสูตรทุกภาค และได้คะแนนในแต่ละภาคที่

สอบตามหลักสูตรไม่ต่ำกว่าร้อยละ ๖๐ ทั้งนี้ คณะกรรมการดำเนินการสอบคัดเลือกจะกำหนดให้ผู้สมัครสอบภาคความรู้ความสามารถทั่วไป และภาคความรู้ความสามารถที่ใช้เฉพาะตำแหน่งก่อนแล้วจึงให้ผู้สอบได้คะแนนตามเกณฑ์ที่กำหนดเข้าสอบในภาคอื่นต่อไปได้ โดยองค์การบริหารส่วนตำบลวังก์พง จะประกาศรายชื่อผู้สอบคัดเลือกได้ โดยเรียงลำดับจากผู้ที่สอบได้คะแนนรวมสูงสุดลงมาตามลำดับ ในกรณีที่ผู้สอบได้คะแนนรวมเท่ากันให้ตัดสิน ดังนี้

 ๑๐.๑ ให้ผู้ที่สอบได้คะแนนภาคความเหมาะสมเฉพาะตำแหน่งมากกว่าเป็นผู้อยู่ในลำดับที่สูงกว่า

 ๑๐.๒ ในกรณีที่คะแนนภาคความเหมาะสมเฉพาะตำแหน่งเท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในระดับที่สูงกว่า

 ๑๐.๓ ในกรณีที่ได้คะแนนภาคความรู้ความสามารถที่ใช้เฉพาะตำแหน่งเท่ากันให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

**11. ประกาศผลการสอบคัดเลือก**

 องค์การบริหารส่วนตำบลวังก์พง จะประกาศผลการสอบคัดเลือกภาค ก.และภาค ข. ในวันที่ 18 ตุลาคม 2556 ณ ที่ทำการองค์การบริหารส่วนตำบลวังก์พง อำเภอปราณบุรี จังหวัดประจวบคีรีขันธ์ เพื่อให้ผู้ที่ผ่านการสอบคัดเลือกตามเกณฑ์เข้ารับการสอบสัมภาษณ์ในวันที่ 21 ตุลาคม 2556 ต่อไปหรือทางหมายเลขโทรศัพท์ 0-3282-5560 หรือ www.wangpong.go.th

 ทั้งนี้ หากคณะกรรมการสอบคัดเลือกฯ ตรวจพบในภายหลังว่าผู้สมัครสอบคัดเลือกผู้ใด มีคุณสมบัติไม่ตรงตามที่กำหนดหรือเป็นผู้ขาดคุณสมบัติ คณะกรรมการสอบคัดเลือกฯ จะไม่ให้ผู้นั้นเข้ารับการสอบคัดเลือกหรือพิจารณาไม่ให้ผ่านการสอบคัดเลือก หรือถอนรายชื่อผู้นั้นออกจากบัญชีรายชื่อผู้ผ่านการสอบคัดเลือก

**12. การขึ้นบัญชีผู้ได้รับการคัดเลือก**

 บัญชีผู้ที่ผ่านการสอบคัดเลือกนี้ มีกำหนดใช้ได้ไม่เกิน ๒ ปี นับแต่วันที่ขึ้นบัญชี องค์การบริหารส่วนตำบลอื่นสามารถขอใช้บัญชีได้ แต่ถ้ามีการสอบคัดเลือกอย่างเดียวกันนั้นอีกและได้ขึ้นบัญชีผู้สอบคัดเลือกได้ใหม่แล้ว บัญชีผู้สอบคัดเลือกได้ครั้งก่อนเป็นอันยกเลิก

**13. การบรรจุและแต่งตั้ง**

 ผู้ได้รับการคัดเลือกตามประกาศผลการสอบคัดเลือก จะได้รับการบรรจุแต่งตั้งเมื่อได้รับความเห็นชอบจากคณะกรรมการพนักงานส่วนตำบลจังหวัดประจวบคีรีขันธ์ โดยองค์การบริหารส่วนตำบลวังก์พง จะรายงานผลการสอบให้ ก.อบต.จังหวัดประจวบคีรีขันธ์ ทราบ ไม่น้อยกว่า ๗ วันทำการ แต่ไม่เกิน ๓๐ วันทำการ นับแต่วันประกาศผลการสอบ เพื่อขอความเห็นชอบบรรจุแต่งตั้งได้ต่อไป

ประกาศ ณ วันที่ 2 เดือน กันยายน พ.ศ. ๒๕๕6

 (นางศิริพร เผ่าพันธ์)

 นายกองค์การบริหารส่วนตำบลวังก์พง